Document ID: /roh_data/filtered/fineweb-2-filterrobots_roh.jsonl.gz/57536

Da nov beneventa ina maioritad da las Svizras e dals Svizzers, che la Svizra s'avischinia a la Nato. Quai mussa in studi fatg il schaner da dus instituts da l'ETH Turitg. Avant dus onns , pia avant l'attatga russa sin l'Ucraina, eran anc 45% dals dumandads per s'avischinar a la Nato.
Pauc optimissem per svilup global
Ina stgarsa maioritad è uss e da l'avis che l'avischinaziun a la Nato sa faschess era cun la neutralitad. Vitiers mussa il studi da l'ETH Turitg che 4 e 5 Svizras e Svizzers vesan in avegnir positiv per lur pajais.
Per l'entir mund èn las vistas dentant pli stgiras, sulet anc in quart dals dumandads èn optimistics per l'avegnir global. Per il studi ha l'institut Link dumandà passa 1'200 persunas il schaner passà.